નવી દિલ્હીઃ બિહાર વિધાનસભાની ચૂંટણીના સંદર્ભમાં હવે બિહારના મુખ્યપ્રધાન નીતીશકુમાર અને દિલ્હીના મુખ્યપ્રધાન અરવિંદ કેજરીવાલ વચ્ચે દોસ્તી વધુ ગાઢ બની રહી છે અને બિહારમાં મોદીના પક્ષ ભાજપને હરાવવા માટે બંને વધુ નીકટ આવી રહ્યા છે. આ અગાઉ પણ નીતીશકુમાર અને કેજરીવાલે જાહેર મંચ પરથી એકબીજાને ખુલ્લેઆમ સમર્થન આપ્યું છે. આજે દિલ્હીની કોન્સ્ટિટ્યૂશન ક્લબમાં બપોરે ૩.૦૦ કલાકે આમ આદમી પાર્ટીએ બિહાર સન્માન સમારોહનું આયોજન કર્યું છે, જેમાં બિહારના મુખ્યપ્રધાન નીતીશકુમાર પણ હાજર રહેશે અને પ્રવાસી બિહારીઓને સંબોધન કરશે.